
II. PARTE TEHNICA
-Regulamentul Local de Urbanism-
puz " Centrul pedagogic waldorf "
DOCUMENTATIE
Elaborare Plan Urbanistic Zonal
1. Date de recunoastere a documentatiei

1.1 Regulamentul local de urbanism (RLU) aferent P.U.Z. este o documentaţie cu caracter de reglementare care cuprinde prevederi referitoare la modul de utilizare a terenurilor, de realizare şi utilizare a construcţiilor pe întreg teritoriul studiat. Prescripţiile cuprinse în prezentul Regulament (permisiuni şi restricţii), sunt obligatorii la autorizarea executării construcţiilor în limitele teritoriului ce face obiectul PUZ.

1.2 Prezentul regulament local de urbanism explicitează şi detaliază prevederile cu caracter de reglementare ale Planului Urbanistic Zonal.

1.3 Regulamentul local de urbanism constituie act de autoritate al administraţiei publice locale şi a fost aprobat pe baza avizelor obţinute în conformitate cu prevederile Legii nr. 453/2001, pentru modificarea Legii 50/1991, de către Consiliul Judetean al Judetului Timis cu nr. ...................... din .................................

1.4 Modificarea Regulamentului Local de Urbanism aprobat se va face numai în condiţiile în care modificările nu contravin prevederilor Regulamentului General de Urbanism; aprobarea unor modificări ale Planului Urbanistic Zonal şi implicit ale Regulamentului local de urbanism se poate face numai cu respectarea filierei de avizare – aprobare pe care a urmat-o şi documentaţia iniţială. 

1.5 Dacă prin prevederile unor documentaţii pentru părţi componente ale teritoriului studiat se schimbă concepţia generală care a stat la baza Planului Urbanistic Zonal şi Regulamentului Local de Urbanism aprobat, este necesară elaborarea din nou a acestei documentaţii, conform prevederilor legale. 

2. Baza legală 

2.1 La baza elaborării Regulamentului Local de Urbanism aferent Planului Urbanistic Zonal stă: Legea 453/2001 pentru modificarea Legii nr. 50/1991 privind autorizarea executării construcţiilor, Legea fondului funciar nr. 18/1991 (republicată), Legea administraţie publice locale nr. 215/2001, Legea privind circulaţia juridică a terenurilor nr. 54/1998, Legea privind exproprierea pentru cauză de utilitate publică nr. 33/1994, Legea privind calitatea în constucţii NR. 10/1995 (republicată), Legea privind protecţia mediului nr. 137/1995 (republicată), Legea privind regimul juridic al drumurilor nr. 82/1998 pentru aprobarea OG 43/1997, Legea apelor nr. 107/1996, Legea privind proprietatea publică şi regimul juridic al acesteia nr. 213/1998, Codul Civil, Ordinul ministrului Sănătăţii nr. 536/1997 pentru aprobarea normelor de igienă şi a recomandărilor privind modul de viaţă al populaţiei, Regulamentul General de Urbanism aprobat cu H.G. 525/27 iunie 1996, Ordinul comun nr. 214/RT/16NN/martie 1999 al ministrului MAPPM şi al ministrului.

2.2 MLPATL pentru aprobarea procedurilor de promovare a documentaţiilor şi de emiterea acordului de mediu la planurile de urbanism şi de amenajare a teritoriului şi Ghidul privind metodologia de elaborare şi conţinutul cadru al PUZ - indicativ GM-010-2000 apobat aprobat prin Ordinul MLPAT nr. 176/N/16.08.2000. Regulamentul local de Urbanism al PUZ detaliază prevederile Reglementările cuprinse în PUG in curs de executie şi prescripţiile RLU, pentru zona studiată.

3. Domeniul de aplicare 

3.1 Planul Urbanistic Zonal pentru parcela cu nr. cad. 446324 si 446325 mun Timisoara, se va integra in Planul Urbanistic General al municipiului Timisoara si va avea o valabilitate de 10 ani.

4. Reguli cu privire la păstrarea integrităţii mediului şi protejarea patrimoniului natural şi construit 

4.1 Terenul cuprins în PUZ îşi schimbă funcţiunea conform planşei REGLEMENTĂRI şi se supune prevederilor art. 4 din R.G.U. 

4.2. Aspectul exterior al clădirilor: 

· Autorizaţia de construire poate fi refuzată dacă o construcţie prin situare, arhitectură, dimensiuni şi aspect exterior este în măsură să aducă prejudicii caracterului şi intereselor vecinătăţilor. 

· Acoperisurile cladirilor vor avea pantele majore orientate in sensul indicat pe plansa de Reglementari; inclinatia acoperisurilor va fi cuprinsa intre 30-50 de grade; gama cromatica in care trebuie sa se inscrie culoarea acoperisurilor cladirilor este cea a nuantelor de caramiziu, rosu sau maro.

· Faţadele laterale şi posterioare ale clădirilor trebuie tratate la acelaşi nivel calitativ ca şi cele principale şi în armonie cu acestea. 

· Materialele pentru finisaj exterior vor fi de bună calitate, cu rezistenţă mare în timp şi specifice cadrului arhitectural de tip urban. Este interzisă utilizarea lor impropie. 

· Materialele de construcţie destinate a fi acoperite nu pot fi lăsate aparente în exteriorul clădirii sau pe împrejmuiri. 

· Împrejmuirile vor trebui sa participe la ameliorarea aspectului exterior atât prin alegerea materialelor şi esenţelor vegetale, cât şi prin calitatea execuţiei. 

· Mobilierul urban, reclamele, semnalele se vor executa din materiale adecvate folosinţei propuse şi în concordanţă stilistică cu caracterul arhitectural al zonei în care se amplasează. Volumul şi poziţia acestora nu va stânjeni traficul auto sau pietonal. 

· Autorizarea şi executarea construcţiilor va avea în vedere păstrarea calităţii mediului natural şi al echilibrului ecologic.

5.
Reguli cu privire la siguranţa construcţiilor şi la apărarea interesului public 

5.1. Toate categoriile de construcţii pot fi autorizate doar cu respectarea prevederilor Legii nr. 10/1995 republicată privind calitatea în construcţii. 

5.2. Protecţia faţă de poluare şi alte riscuri - Pentru construirea clădirilor şi instalaţiilor în zona se vor lua măsuri pentru evitarea poluării mediului şi de diminuare a altor riscuri.

6.
Reguli de amplasare şi retrageri minime obligatorii 

6.1. Aliniamentul este limita dintre domeniul public şi domeniul privat. Construcţiile trebuie să fie amplasate în retragere faţă de aliniamentul existent cu 6.00 m – conform cu prevederile plansei de Reglementari Urbanistice, cu condiţia respectării zonelor de protecţie a drumurilor şi reţelelor, delimitate conform legii, daca este cazul. 

6.2. Amplasarea construcţiilor unele în raport cu altele pe aceeaşi parcelă 

Fronturile vor fi menţinute în ordin continuu sau discontinuu, la străzi şi în interiorul parcelelor. 

Construcţiile pot fi: 

· continue (cuplate sau insiruite)

· discontinue

6.3. Amplasarea construcţiilor în raport cu limitele separatoare ale parcelei 

· Distanţa minimă de la o construcţie până la cel mai apropiat punct al limitei separatoare laterale este de 1,90 m, conform Codului Civil in cazul cladirilor izolate, sau 0,00 m in cazul cladirilor cuplate doua cite doua, de-a lungul unei limite de proprietate.

· Distanţa minimă de la o construcţie până la limita separatoare posterioară va fi de minimum 6m (10m in cazul in care limita posterioara se invecineaza cu limita laterala a unei alte parcele). 

6.4. Amplasarea construcţiilor noi se va face cu respectarea distanţelor minime obligatorii faţă de drumul public, funcţie de intensitatea traficului şi categoria străzii (conform STAS 10009-88 referitor la limite admisibile ale nivelului de zgomot).

6.5. Igiena şi confortul urban se realizează prin respectarea normelor de însorire şi iluminat natural. Autorizarea executării construcţiilor se face în condiţiile respectării art.11 din Ordinul 536/1997 al ministrului sănătăţii pentru aprobarea Normelor de igienă şi a recomandărilor privind mediul de viaţă al populaţiei. 

6.6. Amplasarea construcţiilor în raport cu căile de circulaţie. 

· Distanţa minimă de amplasare a oricărei construcţii faţă de căile de circulaţie incluse în trama stradală majoră este de 6m de la aliniamentul străzii, actual sau proiectat. 

· Distanţa minimă de amplasare a oricărei construcţii faţă de căile de circulaţie ce nu sunt incluse în trama stradală majoră sunt de 6 m de la aliniamentul străzii. 

7.
Reguli cu privire la asigurarea acceselor obligatorii 

7.1. Orice construcţie trebuie să fie accesibilă printr-un drum public având caracteristicile necesare pentru a satisface exigenţele de securitate, apărarea contra incendiilor şi protecţiei civile. Vor fi respectate căile de intervenţie pentru maşinile de pompieri prevăzute in NORMATIVUL P 118/2013. Autorizarea executării construcţiilor se va face cu respectarea prevederilor RGU.

7.2. Accesele pietonale trebuie prevăzute pentru toate construcţiile şi amenajările de orice fel. Zonarea funcţională a teritoriului trebuie să asigure corelarea diferitelor categorii de accese carosabile, accese pietonale şi parcaje, corespunzător funcţiilor şi caracterului urbanistic al zonei. Autorizarea executării construcţiilor şi amenajărilor de orice fel este permisă în condiţiile respectării prevederilor RGU. 

7.3. Execuţia străzilor şi a lucrărilor de sistematizare se va face respectându-se prevederile tehnice de execuţie din normative şi standarde.

7.4. Staţionarea vehicolelor corespunzătoare utilizării construcţiilor trebuie să fie asigurată în afara spaţiilor publice. Autorizaţia de construire poate fi refuzată în situaţia imposibilităţii rezolvării staţionării autovehicolelor necesare pentru funcţiunea respectivă. Este interzisă transformarea spaţiilor verzi de aliniament în spaţii pentru parcaje. Suprafeţele de staţionare necesare vor fi stabilite cu respectarea prevederilor din H.G. 525/1996 şi a normativelor în vigoare.

8. 
Reguli cu privire la echiparea edilitară 

8.1. Se vor respecta prevederile Regulamentului General de Urbanism care au ca scop creşterea confortului urban în localitate, prin obligaţia asigurării echipării tehnico-edilitare a noilor construcţii. Racordarea la reţelele tehnico edilitare existente Autorizarea executării construcţiilor va fi permisă numai în cazul existenţei posibilităţii de racord la reţelele existente sau în cazul în care nu există posibilitate se vor avea în vedere următoarele posibilităţi: 

· se vor realiza soluţii de echipare în sistem individual 

· beneficiarul se obligă să racordeze construcţia la reţeaua centralizată, atunci când aceasta se va executa. 

8.2 Realizarea de reţelele tehnico edilitare: 

· extinderile de reţele publice sau măririle de capacitate a reţelelor edilitare publice se realizează de investitor sau beneficiar, parţial sau în întregime, după caz. 

· lucrările de racordare şi de branşare la reţeaua publică se suportă în întregime de investitor sau beneficiar. 


Reţelele de alimentare si racordurile la reţelele electrice, de apa, de canalizare, de gaze naturale, energie termică şi cablu TV vor fi amplasate subteran. 

8.3. Conform legislaţiei în vigoare, reţelele edilitare publice aparţin domeniului public, naţional sau local, după caz. 

9.
Reguli cu privire la forma şi dimensiunile terenurilor pentru construcţii 

9.1. Pentru a fi construibil un teren trebuie să fie accesibil printr-un drum public având caracteristicile necesare pentru a satisface exigenţele de securitate, apărarea contra incendiilor şi protecţiei civile. Autorizarea executării construcţiilor se face cu respectarea prevederilor articolelor privind ocuparea terenului din R.G.U.

10. 
Reguli cu privire la amplasarea de spaţii verzi şi împrejmuiri 

10.1. Suprafaţa spaţiilor verzi şi plantate se va stabili în corelare cu normele de igienă şi protecţia mediuluisi cu H.C.J. Timis nr. 87/14.12.2004, fiind de minim 5% din terenul ramas pt. amenajat in urma extragerii suprafetei necesare drumurilor, fara a lua in calcul spatiile verzi realizate in aliniamentul stradal si de-a lungul canalelor de desecare.

10.2. Amenajarea spaţiilor publice, realizarea spaţiilor verzi şi a mobilierului urban se va realiza numai pe bază de documentaţii de specialitate aprobate, a certificatelor de urbanism şi a autorizaţiilor de construire, eliberate conform Legii nr. 50/1991 şi a Legii 453/2001.

10.3. Orice proiect de construire atrage după sine obligaţia de a trata terenul neconstruit şi neamenajat cu spaţii verzi şi de a planta minimum un arbore la fiecare 150 mp de teren neconstruit. Se va trata ca spaţiu verde cel puţin 5% din suprafaţa totală a terenului. 

10.4. Se vor amenaja plantaţii de protecţie, în special de-a lungul căilor publice.

11.
 Zone şi subzone funcţionale 

11.1. Zonele funcţionale s-au stabilit conform cerinţelor documentaţiei şi sunt puse în evidenţă în planşa de REGLEMENTĂRI din P.U.Z. 

11.2. În vederea asigurării compatibilităţii funcţiunilor, autorizarea executării construcţiilor se face pe baza analizei raportului între construcţia propusă şi structura funcţională a zonei, în cadrul documentaţiilor de urbanism. Pentru integrarea în zonă a construcţiilor noi se va ţine seama de Normele de Igienă aprobate cu ordinul Ministerului Sănătăţii nr. 536/1997 art. 3-5. Art. 7-11, art. 13-15. 

11.3. Subzonele funcţionale sunt subdiviziuni ale zonelor funcţionale cu funcţiuni specializate. Ele sunt marcate în cadrul unităţilor teritoriale de referinţă. 

11.4. Zona studiată în PUZ, care face obiectul Regulamentului Local de Urbanism are următoarele zone funcţionale, fiecare zonă fiind reprezentată printr-o culoare în planşele de Reglementări:

Din punct de vedere funcţional zona este împărţită astfel: 

S - SUBZONA Servicii si institutii publice
V – ZONA VERDE PENTRU PARCURI SI AGREMENT

C – ZONA CAILOR DE COMUNICATIE


Pentru fiecare zonă funcţională prevederile Regulamentului cuprind reglementări specifice, care se subordonează prevederilor din RGU şi RLU. 

· RGU reprezintă REGULAMENTUL GENERAL DE URBANISM 

· RLU reprezintă REGULAMENTUL LOCAL DE URBANISM 

S - SUBZONA SERVICII SI INSTITUTII PUBLICE

1. Generalităţi 

Art. 2. Funcţiunea zonei este de servicii si institutii publice, respectiv institutii de invatamant.

Art. 3. Funcţiuni complementare admise ale zonei: servicii, comerţ, alimentaţie publică, spaţii verzi amenajate, accese carosabile, pietonale, piste ciclişti, parcaje, garaje, reţele tehnico–edilitate şi construcţii aferente 

2. Utilizarea funcţională a terenurilor din cadrul zonei: 

Art. 4. Utilizări permise 

· Spatii de invatament S+P+3E, S+P+5E;

· amenajari aferente spatiilor de invatamant

· funcţiuni complementare zonei: administraţie, cultură, sănătate, spaţii verzi, locuri de joacă pentru copii, staţionare autovehicule, instalaţii tehnico-edilitare necesare zonei; 

· construcţii pentru circulaţia auto, staţionări auto şi circulaţie pietonală; 

· amenajări de spaţii verzi, pentru sport, recreere şi protecţie.

Art. 5. Utilizări permise cu condiţii 

· spatii comerciale care nu comercializează băuturi alcoolice. 

Art. 6. Interdicţii temporare

· Necesitatea realizarii in zona a unor lucrari de utilitate publica impune ca eventualele dezmembrari si parcelari sa nu se faca fara asigurarea conditiilor de rezervare a suprafetelor de teren necesare realizarii acceselor pietonale si carosabile.

Art. 7. Interdicţii definitive (permanente). 

· locuinte

· construcţii cu funcţiune productiva sau industrială, de depozitare, comerţ en-gros, creşterea animalelor, abatoare; 

· construcţiile pentru echipare cu instalaţiii tehnologice; 

· parcelări de terenuri cu destinaţie industrială şi comercială; 

· construcţiile în interiorul perimetrelor de protecţie ale forajelor de apă potabilă; 

· depozite de deşeuri.

· schimbarea destinatiei apartamentelor pentru activitati generatoare de discomfort pentru locatari cum ar fi functiuni de productie, jocuri electronice sau de noroc, ateliere de reparatii, depozite de marfa;

· garaje individuale in cladiri provizorii sau permanente independente;

· constructii provizorii de orice natura;

· statii de intretinere auto;

· platforme de precolectare a deseurilor urbane;

· lucrari de terasament de natura sa afecteze amenajarile din spatiile publice si constructiile invecinate;

· depozite de deseuri;

· orice tipuri de activitati care genereaza noxe, vibratii, zgomot, fum, miros sau care sunt incomode prin traficul generat.

3. Condiţii de amplasare şi conformare a construcţiilor:

Art. 8 Regulile de amplasare şi retrageri minime obligatorii

Orientarea faţă de punctele cardinale

· Amplasarea clădirilor se va face cu respectarea reglementărilor în ceea ce priveşte însorirea conform normelor şi recomandărilor cuprinse în Regulamentul General de Urbanism aprobat cu HG 525/1996 precum şi Ordinul Ministrului Sănătăţii privind normele de igienă nr. 536/1997.

· Pentru fiecare parcelă se va asigura posibilitatea dublei orientări pentru spaţiile interioare. Se va evita orientarea claselor exclusiv spre nord;

· Se recomandă ca toate clădirile în care se desfăşoară o activitate zilnică să aibă asigurată iluminarea naturală a spaţiilor. Incaperile sunt considerate a fi suficient insorite daca durata de insorire in ziua de referinta, primavara si toamna (21 martie si 23 septembrie), este de peste dua ore, iar unghiul de incidenta al radiatiei directe este peste urmatoarele valori: 60 vertical, 200 orizontal.

Amplasarea faţă de drumurile publice

· Construcţiile de invatamant şi cele pentru dotări şi servicii publice pot fi autorizate în zona care face obiectul planului urbanistic doar în condiţiile în care au asigurat accesul la drumuri publice, direct sau prin servitute de trecere. Sunt prevăzute străzi cu caracter de deservire locală cu prospectele minim 12,00 m.

Amplasarea faţă de aliniament

· Potrivit prevederilor Regulamentului General de Urbanism aprobat prin HG nr. 525/1996 republicat prin aliniament se înţelege limita dintre domeniul privat şi domeniul public.

· Zona construibila se va alinia la min. 6 m de limita de proprietate dinspre calea de acces si la cel putin 10.0 m de limita din spate a parcelei respectiv conform prevederilor Codului Civil. 

· Construcţiile aflate la intersecţia a 2 străzi se vor amplasa cu o retragere obligatorie de câte min 6,00 m faţă de ambele străzi.

· Amplasarea clădirilor se va putea face izolat sau cuplat cu condiţia de a avea obligatoriu asigurat un acces auto minim de 3,50 m lăţime pentru fiecare parcelă.

· Înălţimea clădirii nu va depăşi distanţa măsurată pe orizontală din orice punct al clădirii faţă de cel mai apropiat punct al aliniamentului opus.

Amplasarea în interiorul parcelei

· Amplasarea viitoarelor constructii se va face astfel incat pentru toate incaperile de locuit sa existe o durata minima de 1 ½ h de insorire; 

Amplasarea construcţiilor faţă de limitele laterale ale parcelei 

· Amplasarea în interiorul parcelei faţă de limitele laterale ale parcelei se va face ţinând cont de distanţele minime obligatorii potrivit Codului Civil, respectării condiţiilor minime de însorire şi a distanţelor minime necesare intervenţiilor în caz de incendiu.

· Clădirile vor putea fi realizate în regim cuplat doua cite doua pe calcan(atingând ambele o limita comuna a parcelelor pe care se afla amplasate) cu condiţia de a avea obligatoriu asigurat fiecare un acces auto în parcelă de-a lungul limitei de proprietate libere, având minimum 3,5 m lăţime 

· În cazul în care clădirea în regim de P sau P+M, se amplasează cuplat sau izolat în cadrul parcelei se va respecta distanţa minimă de 1,90 m faţă de vecinătăţi. Pentru clădirile ce depăşesc 2 niveluri amplasate cuplat sau izolat se va respecta distanţa minimă de ½ din înălţimea maximă a clădirii la cornişă faţă de limitele laterale ale parcelei. În această situaţie se va evita amplasarea de goluri ale încăperilor principale spre limitele laterale ale parcelei. 

· În cazul parcelelor la care una din limitele laterale coincide cu limita posterioară a altor parcele, amplasarea construcţiilor  se va  face cu asigurarea distanţei ce reprezintă ½ din media înălţimilor clădirilor învecinate), dar nu mai mică de 4,00 m faţă de aceasta. 

Amplasarea construcţiilor faţă de limita posterioara ale parcelelor: 

· Clădirile principale se vor amplasa la o distanţă de 10 m faţă de limită, conform plansei de REGLEMENTARI cu condiţia să nu stânjenească însorirea pe parcela vecină; 

· Clădirile se pot amplasa pe limită, în condiţiile alipirii de un calcan existent, cu condiţia să nu depăşească înălţimea de 3 m. 

· Anexele gospodăreşti se vor amplasa la cel puţin 4 m faţă de limită sau pe limită cu condiţia să nu depăşească înălţimea de 3 m. 

· Fosele sau tancurile septice vidanjabile acceptate în primă etapă (soluţie temporară) până la racordarea la reţelele edilitare trebuie să aibă asigurat un acces auto, distanţa minimă a acestora faţă de clădiri va fi de 10 m. 

Art. 9 Reguli cu privire la asigurarea acceselor obligatorii 

Accese carosabile 

· Orice construcţie trebuie să fie accesibilă printr-un drum public având caracteristicile necesare pentru a satisface exigenţele de securitate, apărare contra incendiilor.

· Dotările şi serviciile publice pot fi autorizate dacă au accesul asigurat dintr-un drum public. Se va avea în vedere posibilitatea rezolvării accesului personalului, publicului şi de serviciu.

· Accesele carosabile nu trebuie să fie obstrucţionate prin mobilier urban şi trebuie păstrate libere în permanenţă.

Accese pietonale

· Este obligatorie asigurarea acceselor pietonale la clădiri.

· În sensul prezentului articol, prin accese pietonale se înţelege căile de acces pentru pietoni, dintr-un drum public, care pot fi: trotuare, străzi pietonale, pieţe pietonale, precum şi orice cale de acces public pe terenuri proprietate publică.

· Accesele pietonale vor fi conformate astfel încât să permită circulaţia persoanelor cu handicap şi care folosesc mijloace specifice de deplasare.

Art. 10 Reguli cu privire la echiparea tehnico-edilitară. 

Realizarea de reţele şi instalaţii  tehnico- edilitare

· Autorizarea executării construcţiilor este permisă numai dacă există posibilitatea racordării de noi consumatori la reţelele tehnico-edilitare ale localităţii existente de apă, la instalaţiile de canalizare şi de energie electrică, iar în cazul în care acestea nu există, se vor realiza soluţii de echipare în sistem individual care să respecte normele sanitare şi de protecţie a mediului, urmând ca beneficiarul să racordeze construcţia (potrivit regulilor impuse de consiliul local) la reţeaua centralizată, atunci când aceasta se va executa.

Alimentarea cu apă şi canalizarea

· Este obligatorie branşarea la reţeaua de alimentare cu apă a tuturor construcţiilor ce se realizează in cadrul prezentului PUZ. 

Canalizare ape uzate şi evacuare ape pluviale

· Ape uzate – branşarea construcţiilor la reţeaua de ape uzate ce se va realiza în zonă este obligatorie. Se vor respecta normativele privind protecţia mediului.

· Se admite ca soluţie temporară  rezolvarea evacuării apelor uzate în tancuri septice, respectiv fose septice vidanjabile, cu avizul prealabil al C.N. Apele Române şi Agenţiei pentru Protecţia Mediului, urmând ca odată cu realizarea magistralei de canalizare să se instituie obligativitatea branşării tuturor construcţiilor existente şi viitoare la reţeaua de canalizare menajeră, renunţându-se apoi la soluţia temporară.

· Ape pluviale – orice amenajare realizată pe un teren, trebuie rezolvată în aşa fel încât să nu reprezinte un obstacol pentru scurgerea apelor pluviale în reţeaua de canale de desecare existente în zonă. Într-o primă etapă, dacă nu se obţine avizul ANIF pentru preluarea pluvialului în canalele aflate in administrare, se admite colectarea  în bazine de retenţie ce se vor amplasa la nivelul zonelor verzi, urmând ca apa din bazinele de retenţie să poată fi folosită la udarea zonelor verzi.

Reţele electrice, telecomunicaţii, termice, alimentare cu gaze

Alimentarea cu energie electrică
· Instalaţiile trebuie să permită racordul subteran la reţelele stradale. Instalaţiile de alimentare şi punctele de racord vor fi concepute în aşa fel încât să nu aducă prejudicii aspectului arhitectural al construcţiilor sau zonei înconjurătoare.

Telefonie
· Instalaţiile trebuie să permită racordul subteran la reţelele stradale. Instalaţiile de alimentare şi punctele de racord vor fi concepute în aşa fel încât să nu aducă prejudicii aspectului arhitectural al construcţiei sau zonei înconjurătoare.

Reţele termice, alimentare cu gaze
· Centralele şi punctele termice vor fi înglobate în construcţie, fiind concepute în aşa fel încât să nu aducă prejudicii aspectului arhitectural al zonei înconjurătoare.

· Reţelele de alimentare cu gaze şi racordul la acestea se va realiza subteran.

· Firidele de branşare vor fi amplasate în aşa fel încât să nu aducă prejudicii aspectului arhitectural al construcţiilor şi împrejmuirilor.

· Toate construcţiile vor fi amplasate cu respectarea normelor referitoare la distanţele aflate în vigoare la data realizării lor, impuse de funcţiunile pe care le adăpostesc.

PROPRIETATEA   PUBLICĂ  ASUPRA  REŢELELOR DE  ECHIPARE EDILITARE
· Reţelele de alimentare cu energie electrică şi telecomunicaţii sunt proprietate de stat;

· Reţelele de alimentare cu apă, canalizare, gaze naturale şi drumuri sunt proprietatea publică a comunei.

Art. 11 Reguli cu privire la forma şi dimensiunile terenului şi construcţiilor 

Parcelarea
· 
Sunt prevăzute 2 de loturi exclusiv pentru Zona de servicii si institutii publice – zona S; forma parcelelor este neregulata cu front continuu spre strada Uranus, cu acces dinspre str. Uranus sau Aleia Sanatatii, si parcela cu front contiinuu spre strada Aleea Sanatatii cu acces dinspre Aleea Sanatatii.

· 
Sunt considerate loturi construibile numai loturile care respectă cumulativ următoarele condiţii:

· 
Front la stradă de minimum de minimum 12 m pentru clădiri izolate sau cuplate;

· Adâncimea parcelei va fi mai mare sau cel puţin egală cu frontul parcelei;

Art. 12 Înălţimea construcţiilor

· Regimul maxim de înaltime propus pentru zona construibilă este de: S+P+5E. La stabilirea înălţimii construcţiilor se va avea în vedere respectarea normativelor legate de asigurarea însoririi construcţiilor (conform Ordinului nr. 536 pentru aprobarea Normelor de igienă şi recomandărilor privind modul de viaţă al populaţiei, etc.) pentru a nu aduce prejudicii clădirilor învecinate sub aspectul însoririi acestora. Ca regulă generală înălţimea construcţiilor nu va depăşi distanţa dintre aliniamente.

Art. 13. Aspectul exterior al construcţiilor

· 
Autorizarea executării construcţiilor care prin conformare, volumetrie şi aspect exterior intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă. 

· 
Construcţiile trebuie să se apropie prin volumetrie şi proporţii de tipul dominant al construcţiilor din zona înconjurătoare. 

· 
Extinderile clădirilor tradiţionale se vor face în spiritul construcţiei iniţiale (nu e cazul).

· 
Faţadele laterale şi posterioare ale clădirilor trebuie tratate la acelaşi nivel calitativ cu cele principale şi în armonie cu acestea.

· 
Lucrările tehnice (reţele, conducte, cutii de branşament, etc.) trebuie integrate în volumul construcţiilor sau al împrejmuirilor. Instalaţiile de alimentare cu gaze naturale, energie electrică şi CATV, precum şi punctele de racord vor fi concepute în aşa fel încât să nu aducă prejudicii aspectului arhitectural al construcţiilor sau al zonei înconjurătoare

· 
La stabilirea pantelor de acoperiş se va urmări ca acestea să fie realizate în armonie cu cele caracteristice zonei; directiile pt. pantele majore ale acoperisurilor cladirilor sint stabilite prin plansa de reglementari;

Art. 14 Indicii de teren admisi pentru aceasta zona vor fi de:



Parcela 1 POT maxim 30% , CUT maxim 1.2;



Parcela 2 POT maxim  55% , CUT maxim 3.3;

Art. 15 Reguli cu privire la amplasarea de parcaje, spaţii verzi şi împrejmuiri. 

Parcaje

· Suprafeţele parcajelor necesare vor fi stabilite cu respectarea prevederilor din H.G. 525 / 1996 republicată şi a normativelor în vigoare. În acest sens se va prevedea cel puţin 1 loc de parcare pentru fiecare apartament.

· Autorizarea executării construcţiilor ce necesită spaţii de parcare se emite numai dacă există posibilitatea realizării acestora în afara domeniului public.

· Staţionarea vehiculelor corespunzătoare utilizării construcţiilor trebuie să fie asigurată şi în afara spaţiilor publice.

· Amplasarea garajelor şi parcajelor se va face cu asigurarea distanţelor necesare securităţii depline în caz de incendiu. Pentru garaje cu cota pardoselii sub cota terenului panta de acces va începe după limita de proprietate.

· Se interzice transformarea plantaţiilor verzi de aliniament în spaţii  pentru garaje sau parcaje.

· Sunt interzise parcări şi garaje pentru camioane şi autobuze precum şi a remorcilor acestora în cartierele rezidenţiale.

Spaţii verzi 

· Zona de dezvoltare pentru invatamant va avea în vedere asigurarea spaţiilor verzi de minimum 5% din suprafaţa totală luată în studiu.

· În caz că există arbori în arealul luat în studiu, aceştia vor fi păstraţi. Construcţiile trebuie să fie amplasate în aşa fel încât să respecte plantaţiile existente.

· Orice proiect de construire atrage după sine obligaţia de a trata terenul neconstruit şi neamenajat cu spaţii verzi şi de a planta minimum un arbore la fiecare 200 mp de teren neconstruit. Se va trata ca spaţiu verde minimum 20% din suprafaţa totală a unei parcele.

Împrejmuiri 

· Împrejmuirea spre stradă va fi transparentă , se va poziţiona pe linia de aliniere a străzii.

· Se admite ca împrejmuirea pe limitele laterale începând de la aliniamentul clădirii şi până la limita de proprietate din spate şi pe limita de proprietate din spate să fie opace cu înălţimea de maximum 2,00 m.

· Înălţimea maximă admisă pentru împrejumiri la faţada principală va fi de  1,80 m de la nivelul  trotuarului, iar înălţimea stâlpilor nu va depăşi 2,00 m.

· Se recomandă ca soclul opac să aibă o înălţime maxima de 45- 60 cm, iar partea superioară transparentă să nu depăşească o înălţime totală de 1,80 m măsuraţi de la nivelul trotuarului.

· Se recomandă împrejmuiri vegetale.

Gestionarea deşeurilor

· Deşeurile menajere vor fi adunate în containere, preluate şi transportate periodic de către societatea cu care Primăria mun Timisoara are contract, în zone special amenajate pentru depozitarea şi gestionarea integrată a  gunoiului aferent mun Timisoara.

V – ZONA VERDE PENTRU PARCURI SI AGREMENT

1. Generalităţi

Art. 2. Funcţiunea dominantă a zonei este parcuri, amenajari sportive, recreere, agrement

Art. 3. Funcţiuni complementare admise ale subzonei: reţele tehnico-edilitare, servicii compatibile funcţiunii de bază a zonei verzi (terenuri de sport, gradene pentru spectatori etc.).

2. Utilizarea funcţională a terenurilor din cadrul zonei şi subzonei:

Art. 4. Utilizari permise: 

· amenajări specifice zonelor de parcuri, grădini publice (alei pietonale, bănci, fîntîni arteziene, oglinzi de apă amenajate, pergole, obiecte decorative, locuri de joacă pentru copii)

· constructii provizorii, chioscuri, pergole, gradene

· constructii pentru echiparea tehnico-edilitara a zonei, subterane sau supraterane de mici dimensiuni cum ar fi: foraje, bazine de retentie, retele, rezervoare so statoo de pompare apa potabila, retele de canalizare si gestiunea apelor meteorice, retele electrice si puncte de transformare, firide telecomunicatii, iluminat public, gaz metan si racordurile acestora la infrastructura urbana majora, etc.

Art. 5. Utilizări permise cu condiţii: terase de alimentatie publica (constructii ornamentale cu caracter nepermanent), cu conditia sa nu polueze fonic si olfactiv, iar prin programul de functionare sa nu creeze discomfort vecinatatii.

Art. 6. Interdicţii temporare. 

· Nu se stabilesc interdicţii temporare.

Art. 7. Interdicţii definitive 

· Se interzice construirea oricăror obiective, altele decat cele menţionate la art. 4  si 5 al acestui regulament.

· panouri mari publicitare în spaţiile verzi de aliniament sau parcuri

3. Condiţii de amplasare şi conformare a construcţiilor:

Art. 8. Orientarea faţă de punctele cardinale.

· Amplasarea constructiilor se va face cu respectarea reglementărilor în ceea ce priveşte însorirea conform normelor şi recomandărilor cuprinse în Regulamentul General de Urbanism aprobat precum şi Ordinul Ministrului Sănătăţii privind normele de igienă  nr. 536/1997.

Art. 9. Amplasarea faţă de drumurile publice.

· Construcţiile pot fi autorizate în zona care face obiectul planului urbanistic doar în condiţiile în care au asigurat accesul la drumuri publice, direct sau prin servitute de trecere.

Zona C - CĂI DE COMUNICAŢIE RUTIERĂ

1. Generalităţi 

Art. 1. Funcţiunea dominantă a zonei este căi de comunicaţie si construcţii aferente

Art. 2. Funcţiuni complementare admise ale subzonei: reţele tehnico-edilitare, servicii compatibile funcţiunii de bază a zonei.

2. Utilizarea funcţională a terenurilor din cadrul zonei şi subzonei : 

Art. 4. Utilizări permise 

· căi de comunicaţie (construire, modernizare, lărgire), trotuare, alei pentru ciclişti, spaţii verzi de aliniament plantate, echipare edilitară, lucrări pentru protecţia împotriva poluării vizuale şi fonice (parapete de protecţie, plantaţii de protecţie);

· amenajarea de locuri de parcare de-a lungul căilor de acces cu condiţia ca acestea să nu perturbe desfăşurarea traficului sau accesul la parcele din drumul public.

· construcţii pentru echiparea tehnico-edilitară a zonei, subterane sau supraterane.

Art. 5. Utilizări permise cu condiţii 

· Autorizaţiile de construire pentru obiectivele ce se intenţionează a se construi în zona de protecţie a drumului public se vor elibera cu condiţia obţinerii prealabile a avizului Direcţiei Regionale de Drumuri şi Poduri – Timişoara. 

Art. 6. Interdicţii temporare - nu este cazul. 

Art. 7. Interdicţii definitive (permanente).

· Se interzice construirea oricăror obiective, altele decât cele menţionate la art. 4 şi art. 5. 

· Sunt interzise construcţiile care prin amplasare, configuraţie sau exploatare, împiedică buna desfăşurare, organizare şi dirijare a traficului de pe drumuri şi prezintă riscuri de accidente

3. Condiţii de amplasare şi conformare a construcţiilor:

Art. 8 Regulile de amplasare şi retrageri minime obligatorii -conform art. 6 din RLU. 

Amplasarea faţă de drumurile publice

· Distanţele ce se vor respecta între parcaje şi diferite tipuri de clădiri vor fi stabilite în conformitate cu "Normativul pentru proiectarea parcajelor de autoturism în localităţi urbane" – indicativ P132-93 şi vor fi următoarele: 

· parcaje pe carosabil sau pe trotuar faţă de frontul de comerţ sau servicii : 5 m; 

· parcaje sau garaje pentru mai puţin de 50 autovehicule faţă de frontul de locuinţe 15 m; 

· parcaje situate paralel cu calcanul clădirilor: 5 m. 

Art. 9 Reguli cu privire la asigurarea acceselor obligatorii 

· Căile de comunicaţie din zona studiată vor fi strazi secundare sau colectoare cu lăţimea de 12 m – cu trotuare pe ambele parti ale carosabilului.

Art. 10. Reguli cu privire la echiparea tehnico-edilitară - conform art. 8 din RLU. Toate reţelele şi branşamentele vor fi realizate subteran. Se interzice amplasarea supraterană a reţelelor de alimentare cu gaz sau energie termică.

Bilantul teritorial

	Zone functionale
	Existent
	Propus

	
	S [mp]
	% 
	S [mp]
	% 

	Zona implementare constructii sevicii si institutii publice
	2673.35
	10.69%
	19377.00 
	77.51%

	Zona circulatii si accese
	479.29
	1.92%
	2166.00
	8.66%

	Curte, Spatii verzi neamenajate
	20659.87
	82.64%
	-
	- %

	Spatii verzi amenajare
	1187.49
	4.75%
	3457.00
	13.83%

	Total suprafata teren
	25000.00 mp
	100.00%
	25000.00 mp
	100.00%


- Modul de utilizare al terenului
Parcela 1 zona sevicii si institutii publice
Regimul de inaltime maxim propus va fi de S+P+3E 
H maxim propus =16.00m.

Parcela 2 zona sevicii si institutii publice
Regimul de inaltime maxim propus va fi de S+P+5E 
H maxim propus =24.00m.

Parcela 3 zona accese și platforme
- Se propun urmatorii indici:
Parcela 1 zona sevicii si institutii publice
POTmax. propus = 30%
CUT max. propus = 1.2
Parcela 2 zona sevicii si institutii publice
POTmax. propus = 55%
CUT max. propus = 3.3
                                           



 Întocmit,

                                                     


 Şef de proiect

                                                     


 arh. Sabin Dusko Raciu

